14. ΝΟΜΟΣ υπ’ αριθ. 3242 της 18/21 Μαΐού 1955 Περί χορηγήσεως επαγγελματικών αδειών οδηγών αυτοκινήτων αδειών εκγυμναστών υποψηφίων οδηγών αυτοκινήτων και άλλων τινών διατάξεων. Άρθρ.1.-Καταργουμένων των μέχρι τούδε υφισταμένων περιορισμών από της ισχύος του παρόντος επιτρέπεται: «α)Η χορήγησις επαγγελματικών αδειών οδηγών αυτοκινήτων εις πάντα άγοντα το 22ον έτος της ηλικίας του μέχρι και του 40ου». Η περίπτ. α΄ αντικατεστάθη ως άνω δια της παρ. 1 άρθρ. 19 Ν.Δ. 3990/1959 (ανωτ. σελ. 208,19). β)Η χορήγησις αδειών εκγυμναστών υποψηφίων οδηγών αυτοκινήτων. Κατ’ εξαίρεσιν κατά το πρώτον εξάμηνον της ισχύος του παρόντος Νόμου, επιτρέπεται η χορήγησις επαγγελματικής αδείας οδηγού αυτοκινήτου εις τους άγοντας ηλικίαν 22 μέχρι 40 ετών. Άρθρ.2.-1.Ίνα γίνη τις δεκτός προς εξέτασιν δια την απόκτησιν επαγγελματικής αδείας οδηγού αυτοκινήτων οχημάτων δέον να υποβάλη προηγουμένως τα κάτωθι δικαιολογητικά. α)Πιστοποιητικόν Δήμου ή Κοινότητος περί εγγραφής του εν τω Μητρώω, ή απόσπασμα του παρά τω Υπουργείω Εσωτερικών γενικού Μητρώου, εξ ων να προκύπτη το έτος γεννήσεως αυτού. Το εις το πιστοποιητικόν γεννήσεως αναφερόμενον έτος θεωρείται ως πρώτον έτος ανεξαρτήτως μηνός γεννήσεως. β)Πιστοποιητικόν Ποινικού Μητρώου. γ)Πιστοποιητικόν των αρμοδίων  Σελ. 218(β) Τεύχος 374-Σελ. 18 Αστυνομικών Αρχών, εξ ού να προκύπτη ότι ο υποψήφιος είναι καλής διαγωγής, δεν έχει κακάς έξεις, δεν ρέπει εις την μέθην ή την χρήσιν ηδονικών ή ναρκωτικών ουσιών και ότι τυγχάνει νομιμόφρων. Εν περιπτώσει, καθ’ ην τα πιστοποιητικά ταύτα εμφαίνουσι καταδίκην τινά ή όχι καλήν διαγωγήν ή αμφίβολον νομιμοφροσύνην, η Επιτροπή του εδαφ. β΄ του άρθρ. 9 του Νόμ. 4841/1930, ως ούτος ετροποποιήθη και συνεπληρώθη μεταγενεστέρως, αποφαίνεται περί υποβολής του υποψηφίου εις εξέτασιν, περί αναβολής της εξετάσεως τούτου ή περί οριστικής απορρίψεως αυτού. δ)Πιστοποιητικόν της κατά το εδαφ. γ΄ του άρθρ. 9 του Νόμ. 4841/1930 ως ούτος ετροποποιήθη ή συνεπληρώθη μεταγενεστέρως Ιατρικής Επιτροπής. ε)Ενδεικτικόν τετάρτης τάξεως εξαταξίου Δημοτικού Σχολείου. ς)Γραμμάτιον εισπράξεως παρά του Δημοσίου Ταμείου δραχ. 350. Το χρηματικόν τούτο ποσόν ως και το εν άρθρ. 3 του παρόντος αναφερόμενον αποτελούσι έσοδον του Δημοσίου κατά τας διατάξεις του άρθρ. 12 του Νόμ. 1502/1950, δύναται δε να μεταβάλληται εκάστοτε δι’ αποφάσεως του Υπουργού των Συγκοινωνιών και Δημοσίων Έργων. 2.Δια την απόκτησιν επαγγελματικής αδείας οδηγού απαιτείται Ελληνική υπηκοότης. Κατ’ εξαίρεσιν χορηγείται επαγγελματική άδεια οδηγού εις Έλληνας το γένος εκ Βορείου Ηπείρου, Κύπρου, Ρουμανίας, Ρωσίας άπαντας αλλοδαπής ή αμφιβόλου υπηκοότητος καταφυγόντας και διαμένοντας εν Ελλάδι και άγοντας το 22ον έτος της ηλικίας των μέχρι του 35ου. Η ηλικία και η υπηκοότης τούτων βεβαιούται υπό της οικείας υπηρεσίας αλλοδαπών. Εις ην περίπτωσιν δια την εφαρμογήν της ανωτέρω περιπτώσεως δεν καθίσταται δυνατή η προσκόμισις ενδεικτικού Δημοτ. Σχολείου προς διαπίστωσιν της γνώσεως της Ελληνικής γλώσσης και των γραμματικών γνώσεων του υποψηφίου, ούτος υποβάλλεται εις εξέτασιν ενώπιον της Επιτροπής του εδαφ. β΄ του άρθρ. 9 του Νόμ. 4841/1930, αποφαινομένης σχετικώς. 1.Ε.β.14 ΄Αδειες οδηγών αυτοκινήτων Άρθρ.3.-(Κατηργήθη δια του άρθρ. 8 Ν.Δ. 765/1970, κατωτ. αριθ. 55). Άρθρ.4.-1.Δια Β.Δ/των εκδιδομένων προτάσει του Υπουργού των Συγκοινωνιών και Δημοσίων Έργων μετά γνώμην ειδικής Ιατρικής Επιτροπής συνιστωμένης δι’ αποφάσεως του αυτού Υπουργού, θα καθορίζωνται εκάστοτε βάσει των επιστημονικών δεδομένων τα όρια της ανεκτής οπτικής και ακουστικής οξύτητος, ο βαθμός αρτιμελείας και η απαραίτητος υγιεινή εν γένει κατάστασις των υποψηφίων ως και των οδηγών επαγγελματικής και ερασιτεχνικής χρήσεως. Ωσαύτως θα καθορίζεται ο τρόπος παρακολουθήσεως κατά του από της κτήσεως της αδείας και εφεξής χρόνον επί σκοπώ, διαπιστώσεως της συνδρομής της απαιτουμένης ικανότητος των οδηγών. Δια των αυτών Β.Δ/των θα καθορίζεται και ο χρόνος της προσωρινής ή οριστικής αφαιρέσεως της αδείας οδηγού, μη πληρούντος τας ως άνω προϋποθέσεις δια την ασφαλή οδήγησιν του αυτοκινήτου. 2.Μέχρις εκδόσεως των ως άνω Β.Δ/των ισχύουσιν αι κείμεναι διατάξεις. Άρθρ.5.-Η εξέτασις των υποψηφίων οδηγών και εκγυμναστών δέον να είναι θεωρητική και πρακτική. Δι’ αποφάσεων του Υπουργού των Συγκοινωνιών και Δημ. Έργων, καθορίζονται τα εξεταστέα θέματα αναγόμενα εις θεωρητικάς και πρακτικάς γνώσεις επί του αυτοκινήτου και των διατάξεων και κανονισμών επί της κυκλοφορίας οχημάτων εν γένει. Άρθρ.6.-Αξιωματικοί υπηρετήσαντες επί εικοσαετίαν εις το διαλυθέν Σώμα Αυτοκινήτων και το Σώμα Εφοδιασμού-Μεταφορών, εξ ων δεκαετή τουλάχιστον εις μονάδας αυτοκινήτων Λόχου Κλιμακίου, Διμοιρίας, Μοίρας, Κέντρου Εκπαιδεύσεως Οδηγών Αυτοκινήτων, υπηρετήσαντες κατά τον πόλεμον 1940-1941, κεκτημένοι πτυχίον οδηγήσεως αυτοκινήτων στρατιωτκής υπηρεσίας και αποστρατευθέντες ουχί δια λόγους επαγγελματικής ανεπαρκείας, δικαιούνται, εφ’ όσον άγουσι κατά την ισχύν του παρόντος ηλικίαν κατωτέραν του 60ού έτους να τύχωσιν επαγγελματικής αδείας εκγυμναστού, εφ’ όσον εντός τετραμήνου από της ισχύος του παρόντος ήθελον υποβάλει δικαιολογητικά των ως άνω προσόντων των ως και τα εν άρθρ. 2 απαιτούμενα, υποβληθώσι δε εις επιτυχή εξέτασιν. Άρθρ.7.-(Προστίθεται περίοδος εις το πρώτον εδάφιον της παρ. 1 άρθρ. 32 Νόμ. 2119/1952 κατωτ. σελ. 296). ΄Αρθρ.8.-Πάσα διάταξις αντιτιθεμένη εις τας του παρόντος καταργείται. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως Νόμος του Κράτους. 